ai4bharat/Pralekha huggingface dataset:
সারওরসায়নমন্ত্রক
ন্যাশনাল ফার্টিলাইজার লিমিটেড কোভিড-১৯ এর বিরুদ্ধে লড়াইয়ে সরকারী প্রচেষ্টাকে জোরদার করার জন্য খাদ্য ও ওষুধের মতো প্রয়োজনীয় জিনিসপত্র বিতরণে সক্রিয় অংশগ্রহন করছে
নতুন দিল্লি, ১৮ এপ্রিল, ২০২০
কেন্দ্রীয় সরকারের রাসায়নিক ও সার মন্ত্রকের অধীনে শীর্ষস্থানীয় সার সংস্থা ,জাতীয় সার লিমিটেড  কোভিড-১৯ কে প্রতিহত করার চেষ্টায় সরকারকে সহায়তা করার জন্য খাদ্য, ওষুধ এবং মাস্কের মতো প্রয়োজনীয় জিনিসপত্র বিতরণে সক্রিয় অংশ নিচ্ছে।
কেন্দ্রীয় রাসায়নিক ও সার মন্ত্রী শ্রী ডি ভি সদানন্দ গৌড়া সংস্থাটির এই উদ্যোগের প্রশংসা করেছেন।
দেশজুড়ে এনএফএল ইউনিটগুলি জাতীয় প্রয়োজনে বিভিন্ন উপায়ে এই কার্যক্রম চালাচ্ছে।
এনএফএল ভাতিন্ডা ইউনিট করোনা মহামারীর বিরুদ্ধে লড়াই-এর অঙ্গ হিসেবে ভাতিন্ডা জেলা প্রশাসককে, ৩০০০ মাস্ক সরবরাহ করেছে। শ্রী এ কে জৈন, সিজিএম, এনএফএল ভাতিন্ডা সহ অন্যান্য আধিকারিকরা এসএসপি, ভাতিন্ডা শ্রী নানক সিংয়ের উপস্থিটিতে, ডিসি, ভাতিন্ডা শ্রী বি শ্রীনিবাসন-এর হাতে মাস্কগুলি তুলে দিয়েছেন।
পানিপত ইউনিট জেলা ত্রাণ তহবিল, এক লাখ টাকা দান করেছে। এছাড়া সংস্থার কর্মীরা তাদের একদিনের বেতন দান করে মোট ৮৮ লক্ষ টাকা দান করেছে।
এনএফএল-এর লেডিজ ক্লাব, নাঙ্গাল ইউনিট #লকডাউন এ আটকে পড়া আশেপাশের অভাবী মানুষদের কাছে ৫০,০০০ টাকার মুদি সামগ্রী প্রেরণ করেছে। সভাপতি মিসেস সুনিতা মার্কান এবং ক্লাবের অন্যান্য নির্বাহী সদস্যরা পাঞ্জাবের কারফিউয়ের মধ্যে এই জিনিসগুলি বিতরণের জন্য স্থানীয় এসডিএমের সহায়তা চেয়েছিলেন।
কর্ণাটকের এনএফএল দপ্তর, বেঙ্গালুরুর সরকারী আধিকারিকদের জন্য N95 মাস্ক এবং স্যানিটাইজার বিতরণ করেছে।
এনএফএল এর সিএমডি, শ্রী মনোজ মিশ্র তাদের হাসপাতালের কর্মরত সমস্ত চিকিৎসক, নার্স এবং স্বাস্থ্যকর্মী যারা তাদের নিজের জীবনকে ঝুঁকির মধ্যে রেখে দিনরাত কাজ করে চলেছেন তাদের প্রশংসা করেছেন এবং বলেছেন যে এটি মানবতার জন্য একটি মহৎ পরিষেবা।
(CG/TG
অর্থমন্ত্রক
নির্দিষ্ট কিছু সংস্থার নাম নথিভুক্তিকরণ ও অনুমোদনের জন্য নতুন বিধি কার্যকর করা আগামী পয়লা অক্টোবর পর্যন্ত পিছিয়ে দেওয়া হয়েছে
নয়াদিল্লি, ০৯ মে, ২০২০
মানবিক ও অর্থনৈতিক ক্ষেত্রে অপ্রত্যাশিত সঙ্কটের দরুণ কেন্দ্রীয় প্রত্যক্ষ কর পর্ষদ  নতুন সংস্থাগুলির নাম নথিভুক্তিকরণ ও অনুমোদনের ক্ষেত্রে নতুন ব্যবস্থা কার্যকর করার বিষয়টি আগামী পয়লা অক্টোবর পর্যন্ত পিছিয়ে দিয়েছে। সেই অনুসারে, আয়কর আইনের বিভিন্ন ধারার আওতায় বিভিন্ন সংস্থার অনুমোদন বা নথিভুক্তিকরণ অথবা বিজ্ঞাপিতকরণের জন্য পয়লা অক্টোবর থেকে ৩১শে ডিসেম্বরের মধ্যে প্রয়োজনীয় তথ্য দাখিল করা প্রয়োজন। এছাড়াও, সংশোধিত এই বিধি অনুযায়ী, নতুন সংস্থাগুলি অনুমোদন বা নথিভুক্তিকরণের জন্য আগামী পয়লা অক্টোবর থেকে আবেদন জানাতে পারবে।
সংশোধিত বিধি সম্পর্কে প্রয়োজনীয় আইনী নির্দেশিকা উপযুক্ত সময়ে গ্রহণ করা হবে। নতুন সংস্থাগুলির জন্য পয়লা জুন থেকে নতুন ব্যবস্থা কার্যকর হবার কথা থাকলেও করোনা ভাইরাসের সংক্রমণ ও উপর্যুপরি লকডাউনের দরুন বিভিন্ন মহলের পক্ষ থেকে উদ্বেগ প্রকাশ করে মন্ত্রকের কাছে প্রস্তাব আসে। এই প্রস্তাবগুলিতে সংশোধিত প্রণালী পিছিয়ে দেওয়ার আবেদন করা হয়।
এই প্রেক্ষিতেই প্রত্যক্ষ কর পর্ষদ নতুন সংস্থাগুলির সুবিধার্থে অনুমোদন বা নথিভুক্তিকরণ সংক্রান্ত সংশোধিত বিধি পয়লা জুন থেকে তিন মাস পিছিয়ে দেওয়ার সিদ্ধান্ত নিয়েছে।
(CG/BD/SB
প্রধানমন্ত্রীরদপ্তর
ভারতীয় পুরুষ হকি দলের জয়ে সন্তোষপ্রকাশ করেছেন প্রধানমন্ত্রী
নতুন দিল্লি, ১২ আগস্ট, ২০২৩
চতুর্থ এশিয়ান চ্যাম্পিয়ন্স ট্রফি খেতাব জয়ের জন্য প্রধানমন্ত্রী শ্রী নরেন্দ্র মোদী ভারতীয় পুরুষ হকি দলকে অভিনন্দন জানিয়েছেন।
একটি ট্যুইটে প্রধানমন্ত্রী বলেছেন;
“এশিয়ান চ্যাম্পিয়নশিপে চিত্তাকর্ষক জয়ের জন্য ভারতীয় পুরুষ হকি দলকে অভিনন্দন। এটি ভারতের চতুর্থ জয় এবং এতে আমাদের খেলোয়াড়দের নিরলস, নিষ্ঠা, কঠোর পরিশ্রম এবং অদম্য মনোবল প্রকাশ পাচ্ছে। তাঁদের অসাধারণ সাফল্যে সারা দেশকে পরম গৌরব এনে দিয়েছে। খেলোয়াড়দের আগামীদিনের জন্য শুভেচ্ছা জানাই।”
AC/AP/AS
(
রেলমন্ত্রক
কোভিড-১৯ প্রতিরোধে অতিরিক্ত ব্যবস্থার ঘোষণা করল ভারতীয় রেল
নয়াদিল্লি, ১৯ মার্চ, ২০২০
করোনা ভাইরাস  ছড়িয়ে পড়া রুখতে নিম্নলিখিত অতিরিক্ত ব্যবস্থার কথা ঘোষণা করেছে ভারতীয় রেল :
-
অপ্রয়োজনীয় ভ্রমণ এড়াতে এবং দুর্বল প্রবীণ নাগরিকদের অপ্রয়োজনীয় ভ্রমণ থেকে বিরত রাখতে রোগী, ছাত্র এবং দিব্যাঙ্গ শ্রেণী ব্যতীত সংরক্ষিত ও অসংরক্ষিত ক্ষেত্রের সব ধরনের টিকিটে ছাড় দেওয়া বন্ধ রাখা হচ্ছে। পুনরাদেশ না দেওয়া পর্যন্ত ২০ মার্চ রাত ১২টা থেকে এটি কার্যকর থাকবে।
-
প্রতিরোধমূলক ব্যবস্থা হিসেবে এবং অপ্রয়োজনীয় ভ্রমণ ও ট্রেনে ভিড় এড়াতে আগামী ৩১ মার্চ পর্যন্ত ১৫৫ জোড়া যাত্রীবাহী ট্রেনের যাত্রা বাতিল করা হয়েছে। যাত্রীরা যাতে অন্য ট্রেনের সুবিধা পান এবং কোন যাত্রী যেন কোথাও আটকে না পড়েন সেদিকে লক্ষ্য রেখেই ট্রেনগুলি বাতিল করা হয়েছে। যাঁদের ট্রেন বাতিল হয়েছে, সেই ট্রেনের সব যাত্রীর টাকা ফেরত দেওয়া হবে।
-
দেশের উত্তরাংশে আকস্মিক শিক্ষা প্রতিষ্ঠানগুলি বন্ধ হওয়ার ফলে যে সমস্ত ছাত্রছাত্রী আটকে পড়েছেন, তাঁদের দেশের দক্ষিণ, উত্তর-পূর্ব এবং উত্তরাঞ্চলে ফেরানোর ব্যবস্থা করেছে ভারতীয় রেল।
-
অপ্রয়োজনীয় ভ্রমণ এড়ানোর জন্য যাত্রীদের নির্দেশ দেওয়া হয়েছে। এছাড়াও বলা হয়েছে ট্রেন যাত্রা করার সময় যেন কোন যাত্রী জ্বর নিয়ে না ট্রেনে ওঠেন। যাত্রাকালে যদি কোন যাত্রী মনে করেন যে তাঁর জ্বর হয়েছে, তিনি চিকিৎসা এবং অন্য সহায়তার জন্য রেলকর্মীদের সঙ্গে যোগাযোগ করতে পারেন।
-
কোভিড-১৯ ছড়ানোর পরিপ্রেক্ষিতে রেল স্টেশনগুলিতে অপ্রয়োজনীয় ভিড় এড়াতে ডিআরএম-দের রেল স্টেশনগুলির পরিস্থিতি খতিয়ে দেখে যদি প্রয়োজন হয়, তাহলে প্ল্যাটফর্ম টিকিটের দাম ৫০ টাকা করার নির্দেশ দেওয়া হয়েছে।
-
করোনা প্রতিরোধে কি করবেন না করবেন, এই বিষয়ে জনগণকে সচেতন করতে প্রতিটি রেল স্টেশন এবং ট্রেনে পাবলিক অ্যাড্রেস ব্যবস্থার মাধ্যমে নিয়মিত প্রচারের ব্যবস্থা করা হয়েছে। যেমন :
-
নিয়মিত হাত পরিষ্কার করুন;
-
সামাজিক দূরত্ব বজায় রাখুন এবং হাঁচি ও কাশির সময় মুখ ঢেকে রাখুন;
-
যদি জ্বর থাকে তাহলে ট্রেন যাত্রা করবেন না, অবিলম্বে চিকিৎসকের পরামর্শ নিন।
-
প্রকাশ্য স্থানে এবং রেল চত্বরে থুতু ফেলবেন না।
-
ভিড় এড়িয়ে চলুন। দূরপাল্লার ট্রেন এবং শহরতলির ট্রেনে যাত্রীদের নিজেদের মধ্যে দূরত্ব বজায় রাখুন।
CG/AP/DM
(Visitor Counter : 86
সারওরসায়নমন্ত্রক
কেন্দ্রীয় সরকার ট্রেড মার্জিনের ঊর্ধ্বসীমা স্থির করে দেওয়ায় পাঁচটি চিকিৎসা উপকরণের ৯১ শতাংশ ব্র্যান্ডের ৮৮ শতাংশ পর্যন্ত মূল্যস্তরে নিম্নমুখী সংশোধন
নয়াদিল্লি, ২৪ জুলাই, ২০২১
ন্যাশনাল ফার্মাসিউটিক্যাল প্রাইসিং অথরিটি  জনস্বার্থে বিশেষ ক্ষমতা প্রয়োগ করে পাঁচটি চিকিৎসা উপকরণের ট্রেড মার্জিনের ঊর্ধ্বসীমা স্থির করে দিয়ে গত ১৩ জুলাই বিজ্ঞপ্তি জারি করে। যে পাঁচটি চিকিৎসা উপকরণের ট্রেড মার্জিনের ঊর্ধ্বসীমা বেঁধে দেওয়া হয়, সেগুলি হল – পালস অক্সিমিটার; ব্লাড প্রেশার মনিটরিং মেশিন; নেবুলাইজার; ডিজিটাল থার্মোমিটার এবং গ্লুকোমিটার।
উল্লেখ করা যেতে পারে, মূল্য থেকে বন্টন পর্যন্ত ক্ষেত্রে ট্রেড মার্জিনের ঊর্ধ্বসীমা ৭০ শতাংশ স্থির করা হয়েছিল। এর ফলে গত ২৩ জুলাই পর্যন্ত ৬৮৪টি সামগ্রী / ব্র্যান্ডের মধ্যে ৬২০টি সামগ্রী / ব্র্যান্ডে  সর্বোচ্চ খুচরো মূল্যে নিম্নমুখী সংশোধন করা হয়েছে।
আমদানিকৃত পালস অক্সিমিটারের ব্র্যান্ডের দামের ক্ষেত্রে সর্বাধিক নিম্নমুখী সংশোধন হয়েছে। এর ফলে, প্রতি পালস অক্সিমিটারের ক্ষেত্রে দাম ২ লক্ষ ৯৫ হাজার টাকার বেশি হ্রাস পেয়েছে।
|
|
ক্রমিক সংখ্যা
|
|
চিকিৎসা উপকরণ
|
|
বিজ্ঞপ্তি জারির পর স্বীকৃত ব্র্যান্ডের সংখ্যা
|
|
সর্বোচ্চ খুচরো মূল্যে নিম্নমুখী সংশোধন করা ব্র্যান্ডের সংখ্যা
|
|
সর্বোচ্চ খুচরো মূল্যে সর্বাধিক হ্রাস
|
|
|
|
|
|
|
|
|
|
টাকা
|
|
শতাংশ
|
|
১এ
|
|
পালস অক্সিমিটার – ফিঙ্গার টিপ
|
|
১৩৬
|
|
১২৭ 
|
|
৫,১৫০
|
|
৮৮%
|
|
১বি
|
|
পালস অক্সিমিটার - অন্যান্য
|
|
৭৩
|
|
৬২ 
|
|
২,৯৫,৩৭৫
|
|
৪৭%
|
|
২
|
|
ব্লাড প্রেশার মনিটরিং মেশিন
|
|
২১৬
|
|
১৯৫ 
|
|
৬,৪৯৫
|
|
৮৩%
|
|
৩
|
|
নেবুলাইজার
|
|
১৩৭
|
|
১২৪ 
|
|
১৫,১৭৫
|
|
৭৭%
|
|
৪
|
|
ডিজিটাল থার্মোমিটার
|
|
৮৮
|
|
৮০ 
|
|
৫,৩৬০
|
|
৭৭%
|
|
৫
|
|
গ্লুকোমিটার
|
|
৩৪
|
|
৩২ 
|
|
১,৫০০
|
|
৮০%
|
|
|
|
মোট
|
|
৬৮৪
|
|
৬২০ 
|
|
|
|
দেশী-বিদেশি সব ধরনের ব্র্যান্ডের ক্ষেত্রেই সর্বোচ্চ খুচরো মূল্যে নিম্নমুখী সংশোধন হয়েছে। সবথেকে বেশি দাম কমেছে পালস অক্সিমিটার, ব্লাড প্রেশার মনিটরিং মেশিন ও নেবুলাইজার যন্ত্রের ক্ষেত্রে। উল্লেখ করা যেতে পারে, এরকম চিকিৎসা উপকরণ অধিকাংশই আমদানি করা হয়।
সর্বোচ্চ খুচরো মূল্যে সংশোধিত হার গত ২০ জুলাই থেকে কার্যকর হয়েছে এবং সংশোধিত হারের বিষয়টি রাজ্য ড্রাগ কন্ট্রোলারদের জানিয়ে দেওয়া হয়েছে যাতে তাঁরা দামের ওপর নজরদারি চালাতে পারেন ও ন্যায্য মূল্যে গ্রাহকদের বিক্রি করা যেতে পারে। সর্বোচ্চ খুচরো মূল্যে সংশোধন সম্পর্কিত প্রয়োজনীয় প্রাসঙ্গিক যাবতীয় নীতি-নির্দেশিকা এনপিপিএ-এর ওয়েবসাইটে  দেওয়া রয়েছে। এ ধরনের চিকিৎসা উপকরণের যোগান সম্পর্কে উৎপাদক ও আমদানিকারকদের ত্রৈমাসিক ভিত্তিতে রিপোর্ট জমা দিতে বলা হয়েছে।
সরকারের এই পদক্ষেপকে বণিকসভা ফিকি, অ্যাডভামেড ও অ্যামচ্যাম-এর মতো সংগঠনগুলি স্বাগত জানিয়েছে।
CG/BD/DM/….24th July, 2021……
(Visitor Counter : 159
প্রধানমন্ত্রীরদপ্তর
করোনা ভ্যাকসিন প্রয়োগের ক্ষেত্রে কৌশল স্থির করতে প্রধানমন্ত্রীর সর্বদলীয় বৈঠক
আগামী কয়েক সপ্তাহের মধ্যেই ভ্যাকসিন মিলবে বলে আশা করা যায় : প্রধানমন্ত্রী
নতুন দিল্লী, ৪ ডিসেম্বর, ২০২০
প্রধানমন্ত্রী শ্রী নরেন্দ্র মোদী ভার্চুয়াল মাধ্যমে করোনা টিকা তথা ভ্যাকসিনের প্রয়োগ নিয়ে কৌশল ঠিক করতে আজ সর্বদলীয় বৈঠক করেছেন। প্রধানমন্ত্রী বলেছেন, সরকার ভ্যাকসিন প্রয়োগের ক্ষেত্রে একটি সর্বাঙ্গীণ পরিকল্পনা গ্রহণ করেছে। নিরাপদ এবং সাশ্রয়ী মূল্যে ভ্যাকসিন দেওয়ার জন্য সারা বিশ্ব ভারতের দিকে তাকিয়ে রয়েছে। ভারত কোভিড ভ্যাকসিনের জন্য প্রস্তুত বলে প্রধানমন্ত্রী জানান। আমেদাবাদ, পুনে এবং হায়দ্রাবাদের ভ্যাকসিন উৎপাদন সংস্থাগুলি পরিদর্শনের পর তাঁর অভিজ্ঞতার কথা উল্লেখ করে প্রধানমন্ত্রী জানান, বর্তমানে ভারতে আটটি শক্তিশালী টিকা, পরীক্ষা নিরীক্ষার বিভিন্ন পর্যায়ে রয়েছে। যার মধ্যে তিনটি রয়েছে একেবারে দেশীয় ভ্যাকসিন।
আগামী কয়েক সপ্তাহের মধ্যেই দেশে টিকা পাওয়া যাবে বলে প্রধানমন্ত্রী আশা প্রকাশ করেছেন। বিজ্ঞানীদের কাছ থেকে ছাড়পত্র পাওয়ার পরেই এ নিয়ে প্রচারাভিযান শুরু হবে। টিকাকরণের ক্ষেত্রে প্রাধান্য কিভাবে দেওয়া হবে তা নিয়ে কেন্দ্র রাজ্য গুলির সাথে সমন্বয় গড়ে তুলছে বলে প্রধানমন্ত্রী জানান।
টিকা নিয়ে প্রচার অভিযান গড়ে তুলতে জাতীয় পর্যায়ে একটি বিশেষজ্ঞ কমিটি গড়ে তোলা হয়েছে। যে কমিটিতে কেন্দ্র এবং রাজ্য সরকারের বিশেষজ্ঞ ও আধিকারিকরা থাকবেন।
প্রধানমন্ত্রী বলেন যে, কোভিড অতিমারীর বিরুদ্ধে ভারতীয়রা অদম্য ইচ্ছায় লড়াই চালিয়ে যাচ্ছে। এই সময়ে দেশবাসীর সংযম, সাহস এবং শক্তি অতুলনীয় ও নজিরবিহীন। এর ফলে কোভিডে মৃত্যুর হার এখন অনেকটাই হ্রাস পেয়েছে বলে তিনি জানান।
করোনা ভ্যাকসিন নিয়ে গুজবে কান না দেওয়ার জন্য তিনি দেশবাসীর কাছে আবেদন জানান।
প্রধানমন্ত্রী সমস্ত দলের নেতৃবৃন্দের কাছে, কোভিড মহামারীর বিরুদ্ধে লড়াইয়ে উল্লেখযোগ্য অবদান রাখায় ধন্যবাদ জানিয়েছেন। তিনি, নাগরিকদের সবসময় সতর্ক থাকতে বলেছেন এবং এই ভাইরাসের বিরুদ্ধে লড়াইয়ের ক্ষেত্রে যা যা করণীয় সেগুলির করার জন্য অনুরোধ করেছেন।
প্রধানমন্ত্রীর আজকের এই সর্বদলীয় বৈঠকে ভারতীয় জাতীয় কংগ্রেস, তৃণমূল কংগ্রেস, ডিএমকে, ওয়াইএসআর কংগ্রেস পার্টি, জেডি, বিজেডি, শিবসেনা, টিআরএস, বিএসপি, এসপি, এআইএডিএমকে এবং বিজেপির প্রতিনিধিরা উপস্থিত ছিলেন। বিভিন্ন রাজনৈতিক দলের নেতা নেত্রীরা টিকা দ্রুত নিয়ে আসার ক্ষেত্রে প্রধানমন্ত্রীকে পূর্ণ সহযোগিতার আশ্বাস দেন।
প্রধানমন্ত্রীরদপ্তর
আইএনএ – এর প্রবীণ সেনানী অঞ্জলাই পন্নুসামীর প্রয়াণে প্রধানমন্ত্রীর শোক প্রকাশ
নয়াদিল্লি, ০১ জুন, ২০২২
মালয়েশিয়া থেকে আইএনএ – এর প্রবীণ সেনানী অঞ্জলাই পন্নুসামীর প্রয়াণে প্রধানমন্ত্রী শ্রী নরেন্দ্র মোদী শোক প্রকাশ করেছেন।
এক ট্যুইটে প্রধানমন্ত্রী বলেছেন, “মালয়েশিয়ায় আইএনএ – এর প্রাক্তন সেনানী অঞ্জলাই পন্নুস্বামীজীর প্রয়াণে অত্যন্ত মর্মাহত। ভারতের স্বাধীনতা সংগ্রামে তাঁর সাহসিকতা ও প্রেরণাদায়ক ভূমিকার জন্য আমরা তাঁকে সর্বদাই স্মরণে রাখব। তাঁর পরিবার ও প্রিয়জনদের সমবেদনা”।
CG/BD/SB
(
প্রধানমন্ত্রীরদপ্তর
সেকেন্দ্রাবাদ রেলওয়ে স্টেশনের পুনরোন্নয়ন অগণিত মানুষের উপকারে লাগবে : প্রধানমন্ত্রী
নয়াদিল্লি, ৭ এপ্রিল, ২০২৩
প্রধানমন্ত্রী শ্রী নরেন্দ্র মোদী সেকেন্দ্রাবাদ রেলওয়ে স্টেশনের পুনরোন্নয়নকে এক গুরুত্বপূর্ণ পরিকাঠামো উন্নয়ন প্রকল্প হিসাবে উল্লেখ করেছেন যা অগণিত মানুষের উপকারে লাগবে।
সেকেন্দ্রাবাদ রেলওয়ে স্টেশনের পুনরুন্নয়নের জন্য ভিত্তিপ্রস্তর স্থাপন নিয়ে ডিডি নিউজের এক ট্যুইট ভাগ করে নিয়ে প্রধানমন্ত্রী ট্যুইট করে বলেছেন;
“এক গুরুত্বপূর্ণ পরিকাঠামো উন্নয়ন প্রকল্প যা অগণিত মানুষের উপকারে লাগবে।”
PG/AB/NS
(
শ্রমওকর্মসংস্থানমন্ত্রক
ভারতে প্রথম অসংগঠিত ক্ষেত্রে শ্রমিকদের জন্য জাতীয় তথ্য ভান্ডার ই-শ্রম পোর্টালে ৪ কোটিরও বেশি অসংগঠিত শ্রমিক নাম নথিভুক্ত করেছেন
নতুন দিল্লি, ১৭ই অক্টোবর, ২০২১
২ মাসেরও কম সময়ে ৪ কোটিরও বেশি অসংগঠিত ক্ষেত্রের শ্রমিকরা ই-শ্রম পোর্টালে তাদের নাম নথিভুক্ত করেছেন। কেন্দ্রীয় শ্রম ও সংস্থান মন্ত্রী শ্রী ভূপেন্দ্রর যাদব এক ট্যুইট বার্তায় জানিয়েছেন, নাম নিবন্ধীকরণের ফলে এই সব শ্রমিকরা সহজেই সরকারের বিভিন্ন প্রকল্পের সুযোগ সুবিধা পাবেন।
নির্মাণ কর্মী, পোষাক শিল্পের সঙ্গে যুক্ত কর্মী, মৎসজীবী, রাস্তার হকার, গৃহ পরিচারক ও পরিচারিকা, গিগ ও প্ল্যাটফর্ম কর্মী, পরিবহণ শিল্পের সঙ্গে যুক্ত শ্রমিকরা এই পোর্টালে নাম নথিভুক্ত করেছেন। পরিযায়ী শ্রমিকদেরও এখানে নাম নথিভুক্ত করতে উৎসাহ দেখা গেছে। এর ফলে সংশ্লিষ্ট সকলে ই-শ্রম পোর্টালের মাধ্যমে বিভিন্ন সামাজিক সুরক্ষা সংক্রান্ত প্রকল্পের সুবিধা পাবেন।
প্রাপ্ত তথ্য অনুযায়ী যে ৪ কোটি ৯ লক্ষ কর্মচারী তাদের নাম নথিভুক্ত করেছেন, এদের মধ্যে ৫০.০২ শতাংশ মহিলা। নারী এবং পুরুষদের সমভাবে এই প্রকল্পে যুক্ত হওয়া উৎসাহ ব্যাঞ্জক। প্রতি সপ্তাহের প্রাপ্ত তথ্য অনুযায়ী ওডিশা, পশ্চিমবঙ্গ, উত্তরপ্রদেশ, বিহার এবং মধ্যপ্রদেশের থেকে বেশি সংখ্যায় নাম নথিভুক্ত হচ্ছে। তবে, এক্ষেত্রে ছোট ছোট রাজ্য এবং কেন্দ্রশাসিত অঞ্চলগুলির উৎসাহের কথাও ভুলে গেলে চলবে না। মেঘালয়, মণিপুর, গোয়া এবং চন্ডীগড়ে প্রকল্পে যুক্ত হওয়ার প্রবণতা কম নজরে আসছে।
মূলত কৃষি ও নির্মাণ ক্ষেত্রে যুক্ত শ্রমিকরা বেশি সংখ্যায় এই প্রকল্পে যুক্ত হচ্ছেন। এর থেকে স্পষ্ট সংশ্লিষ্ট দুটি ক্ষেত্রে কর্মসংস্থান বেশি সৃষ্টি হয়। নিবন্ধীকৃত শ্রমিকদের মধ্যে প্রায় ৬৫.৬৮ শতাংশর বয়স ১৬ – ৪০ এর মধ্যে এবং ৩৪.৩২ শতাংশের বয়স চল্লিশোর্ধ। সামাজিক অবস্থানের বিচারে অন্যান্য অনগ্রসর শ্রেণীর ৪৩ শতাংশ, সাধারণ শ্রেণীর ২৭ শতাংশ, তপশিলী জাতিভুক্ত সম্প্রদায়ের ২৩ শতাংশ এবং তপশিলী উপজাতিভুক্ত সম্প্রদায়ের ৭ শতাংশ শ্রমিক এই প্রকল্পে নাম নথিভুক্ত করেছে।
কেরালা, গোয়া, মেঘালয় এবং মণিপুরে বেশির ভাগ মানুষ নিজেরাই নাম নথিভুক্ত করেছেন। কেন্দ্রশাসিত অঞ্চলগুলির মধ্যে দাদরা নগর হাভেলী, আন্দামান ও নিকোবর এবং লাদাখে এই প্রবণতা দেখা গিয়েছে।
তবে, নিবন্ধীকৃত শ্রমিকদের মধ্যে ৭৭ শতাংশ কমন সার্ভিস সেন্টারের মাধ্যমে নাম নথিভুক্ত করেছেন। প্রত্যন্ত অঞ্চলের শ্রমিকরাও এই প্রকল্পে যুক্ত হতে বেশি উৎসাহ দেখিয়েছেন। শ্রী ভূপেন্দ্র যাদব, শ্রী রামেশ্বর তেলী, শ্রম ও কর্মসংস্থান সচিব শ্রী সুনীল বার্থওয়াল এবং মুখ্য শ্রম কমিশনার  অসংগঠিত ক্ষেত্রে শ্রমিকদের সঙ্গে কথা বলার পাশাপাশি বিভিন্ন ট্রেড ইউনিয়নের নেতৃবৃন্দের সঙ্গে পোর্টালের বিষয়ে আলোচনা করেছেন। এই পোর্টালে নাম নথিভুক্ত করার ফলে কি কি সুবিধে পাওয়া যাবে, সেবিষয়ে তারা বিস্তারিত জানিয়েছেন।
আগ্রহী শ্রমিকরা ই-শ্রম মোবাইল অ্যাপ্লিকেশন বা ওয়েব সাইটের মাধ্যমে তাদের নাম নথিভুক্ত করতে পারেন। এছাড়াও নির্দিষ্ট কিছু ডাকঘরে, রাজ্য সেবা কেন্দ্র, শ্রমিক কল্যাণ সমিতিতে একাজ করা যাবে। নাম নথিভুক্ত করা পর একটি ডিজিটাল ই-শ্রম কার্ড শ্রমিকদের দেওয়া হবে। তারা প্রয়োজনে তাদের প্রোফাইলে নতুন তথ্য যুক্ত করতে পারবেন। ই-শ্রম কার্ডে যে নম্বরটি থাকবে, সেটি দেশের সব অঞ্চলে গ্রহণযোগ্য হবে। নিবন্ধীকৃত শ্রমিকরা কোনো দুর্ঘটনার সম্মুখীন হলে যদি স্থায়ীভাবে প্রতিবন্ধকতার শিকার হন, তাহলে তিনি ২ লক্ষ টাকা পাবেন। যদি দুর্ঘটনায় শ্রমিকের মৃত্যু ঘটে তাহলে তার নিকটজনকে ২ লক্ষ টাকা ক্ষতিপূরণ দেওয়া হবে। দুর্ঘটনায় যারা আংশিকভাবে প্রতিবন্ধকতার শিকার হবেন, তাদের ১ লক্ষ টাকা ক্ষতিপূরণ দেওয়া হবে।
CG/CB/SFS
(Visitor Counter : 553
তথ্যওসম্প্রচারমন্ত্রক
ডিডি স্পোর্টস্ - এ খেলো ইন্ডিয়া বিশ্ববিদ্যালয় গেমস্ সরাসরি সম্প্রচার করা হবে
নয়াদিল্লি, ২৩ এপ্রিল, ২০২২
২০২১ – এর খেলো ইন্ডিয়া বিশ্ববিদ্যালয় গেমস্ ২৪শে এপ্রিল শুরু হবে। ক্রীড়ামোদীদের কাছে এটি একটি সুখবর। ডিডি স্পোর্টস এই প্রতিযোগিতার বিভিন্ন ইভেন্ট প্রত্যেকের টিভি ও মোবাইলে সরাসরি সম্প্রচার করবে।
২০২০ সালে খেলো ইন্ডিয়া ক্রীড়া প্রতিযোগিতার মাধ্যমে দেশে ক্রীড়া সংস্কৃতির পুনরুজ্জীবনের উদ্যোগ নেওয়া হয়। আগামীকাল দ্বিতীয় খেলো ইন্ডিয়া বিশ্ববিদ্যালয় প্রতিযোগিতা শুরু হবে। চলবে তেসরা মে পর্যন্ত। বিশ্ববিদ্যালয় স্তরে বৃহত্তম এই ক্রীড়া প্রতিযোগিতায় ১৮-২৫ বছর বয়সী প্রতিযোগিরা অংশ নেবেন। এখান থেকে অলিম্পিক ও এশিয়ান গেমস্ – এ প্রতিযোগীদের বাছাই করা হবে। ডিডি স্পোর্টস্, স্পোর্টস্ অথরিটি অফ ইন্ডিয়া’র সঙ্গে যৌথভাবে এই ক্রীড়া প্রতিযোগিতা সম্প্রচারে উদ্যোগ নিয়েছে। ১৭৫টি বিশ্ববিদ্যালয়ে ৩ হাজার ৮০০-এরও বেশি প্রতিযোগী এখানে অংশগ্রহণ করবেন। ভলিবল, সাঁতার, বাস্কেট বল, ভারোত্তলন, কুস্তি, কাবাডি, ক্যারাটে ও যোগাসন প্রতিযোগিতা সরাসরি সম্প্রচার করা হবে। জুডো, টেনিস, মল্লখাম্ভো, তীরন্দাজ, ফেন্সিং, ফুটবল, টেবিল টেনিস, ব্যাডমিন্টন, হকি, শ্যুটিং এবং বক্সিং প্রতিযোগিতার রেকর্ডিং সম্প্রচারিত হবে। এবারের প্রতিযোগিতায় যোগাসন ও মল্লখাম্ভোকে অন্তর্ভুক্ত করা হয়েছে। দর্শকরা ডিডি স্পোর্টস্ ছাড়াও প্রসার ভারতীর স্পোর্টস ইউটিউব চ্যানেলেও খেলাগুলি দেখার সুযোগ পাবেন। ডিডি স্পোর্টস্ – এ সকাল ৯টা থেকে সন্ধ্যে ৬টা পর্যন্ত প্রতিযোগিতাগুলি সম্প্রচার করা হবে। দূরদর্শনের আঞ্চলিক চ্যানেলগুলিকেও গুরুত্বপূর্ণ খেলাগুলি দর্শকরা উপভোগ করতে পারবেন। এছাড়াও, উদ্বোধনী ও সমাপ্তি অনুষ্ঠান ডিডি স্পোর্টস্ ও ডিডি ন্যাশনালে সম্প্রচার করা হবে। ক্রীড়ামোদীরা খেলো ইন্ডিয়া বিশ্ববিদ্যালয়ে প্রতিযোগিতার সর্বশেষ তথ্য আকাশবাণী স্পোর্টস্ ও দূরদর্শন স্পোর্টস্ – এর ট্যুইটার হ্যান্ডেল @akashvanisports ও @ddsportschannel –এর মাধ্যমেও জানতে পারবেন। প্রসার ভারতীর স্পোর্টস ইউটিউব চ্যানেলে ৪টি লাইভ স্ট্রিম দেখার জন্য কিউআর কোডটি স্ক্যান করুন।
CG/CB/SB
(Visitor Counter : 74
যুবওক্রীড়াবিষয়কমন্ত্রক
খেলো ইন্ডিয়া উদ্যোগের আওতায় উত্তর-পূর্বের রাজ্যগুলি সহ সারা দেশে প্রশিক্ষণের সুবিধার্থে একাধিক পদক্ষেপ নেওয়া হয়েছে : কিরেণ রিজিজু
নয়াদিল্লি, ১৮ মার্চ ২০২১
নির্দিষ্ট একটি খেলার প্রসার ও তার জনপ্রিয়তা বাড়িয়ে তোলার দায়িত্ব সংশ্লিষ্ট জাতীয় ক্রীড়া সংগঠনের। জাতীয় স্তরে ফুটবলের প্রসার ও উন্নয়নের দায়িত্ব পালন করে সর্বভারতীয় ফুটবল ফেডারেশন বা এআইএফএফ। এআইএফএফ – এর নীতি অনুসারে, বিভিন্ন ফুটবল দলে বিদেশী খেলোয়াড়দের অন্তর্ভুক্তি একটি স্বাভাবিক প্রক্রিয়া এবং সারা বিশ্বে একই পদ্ধতি অনুসরণ করা হয়। অবশ্য, সম্প্রতি আইলীগ এবং আইএসএল প্রতিযোগিতায় খেলার মাঠে বিদেশী ফুটবলারের উপস্থিতি লক্ষ্যণীয়ভাবে হ্রাস পেয়েছে। এই দুই প্রতিযোগিতার নীতি অনুযায়ী একটি দলে বিদেশী ফুটবলারের তুলনায় দেশীয় খেলোয়াড়ের সংখ্যা বেশি রাখতে হবে। অধিকাংশ দলই উত্তর-পূর্বের রাজ্যগুলির ফুটবলারদের ওপর বেশি আস্থা দেখিয়েছে। আর এই কারণেই আইএসএল হোক বা আইলীগ এমনকি জাতীয় দল ও এআইএফএফ পরিচালিত অ্যাকাডেমীগুলিতে উত্তর-পূর্বের ফুটবলারের সংখ্যা বেশি।
খেলো ইন্ডিয়া উদ্যোগের আওতায় উত্তর-পূর্বের রাজ্যগুলি সহ সারা দেশে প্রশিক্ষণের সুযোগ-সুবিধা বাড়াতে একাধিক পদক্ষেপ গ্রহণ করা হয়েছে। বিভিন্ন অ্যাকাডেমিকে জাতীয়/আঞ্চলিক ও রাজ্যস্তরীয় অ্যাকাডেমী হিসাবে স্বীকৃতি দেওয়া হচ্ছে, যাতে বিভিন্ন ধরনের খেলাধূলার প্রতি যুবসমাজকে আরও বেশি আকৃষ্ট করা যায়। লোকসভায় আজ এক লিখিত জবাবে এই তথ্য দেন ক্রীড়া প্রতিমন্ত্রী শ্রী কিরেণ রিজিজু।
স্বাস্থ্যওপরিবারকল্যাণমন্ত্রক
ওষুধ ও প্রসাধন সামগ্রী আইন অনুযায়ী ৮টি চিকিৎসা সংক্রান্ত সরঞ্জামের জন্য নতুন নিয়ন্ত্রণের ব্যবস্থা
নতুন দিল্লি, ১৮ এপ্রিল, ২০২১
ভারতীয় শিল্পের চাহিদার কথা বিবেচনা করে কেন্দ্রীয় স্বাস্থ্য ও পরিবার কল্যাণ মন্ত্রক আজ ৮টি চিকিৎসা সংক্রান্ত সরঞ্জামের নতুন নিয়মাবলী প্রকাশ করেছে। ওষুধও প্রসাধন সামগ্রী আইন অনুযায়ী মন্ত্রক এই সরঞ্জাম আমদানী নিয়ন্ত্রণের জন্য পয়াল এপ্রিল থেকে নতুন নিয়ম শুরু করেছে। এই ৮টি ধরণের সরঞ্জাম হল:
১. অল ইনফ্ল্যাটেবল মেডিকেল ডিভাইস
২. সিটি স্ক্যানের সরঞ্জাম
৩. এমআরআই-এর সরঞ্জাম
৪. ডিফাইব্রিলেটার
৫. পিইটি সরঞ্জাম
৬. ডায়ালাইসিস মেশিন
৭. এক্স রে মেশিন
৮. বোন ম্যারো সেল সেপারেটার
এই আদেশনামা অনুসারে আমদানীকারক বা প্রস্তুতকারকদের আমদানী করতে হলে বা তৈরি করতে হলে , কেন্দ্রীয় বা রাজ্য স্তরে লাইসেন্স কর্তৃপক্ষের থেকে অনুমতি নিতে হবে।
নতুন নিয়ম শুরু করার পর এই সব সরঞ্জামের সরবরাহ শৃঙ্খল যাতে বিঘ্নিত না হয়, তার জন্য মন্ত্রক সিদ্ধান্ত নিয়েছে যারা বিদেশ থেকে এই সব সামগ্রী আমদানি করে তাদের আমদানি করার জন্য বা তৈরি করার অনুমতি প্রক্রিয়া চলতে থাকলে কেন্দ্রীয় বা রাজ্য স্তরে লাইসেন্স কর্তৃপক্ষের কাছে আবেদন জমা দিতে হবে। এক্ষেত্রে এমডিআর-এর নিয়ম অনুযায়ী আবেদনকারীকে কর্তৃপক্ষের কাছে আবেদন জানাতে হবে। এরপর, লাইসেন্স কর্তৃপক্ষ সবদিক বিবেচনা করে আমদানিকারকদের এবং প্রস্তুতকারকদের ৬ মাসের জন্য বিশেষ সুযোগ দিতে পারেন, , যাতে তারা যে সব সরঞ্জাম আনার জন্য বরাত দিয়েছে, সেগুলি সহজে নিয়ে আসতে পারে। এসংক্রান্ত নির্দেশাবলী আজ ড্রাগস কন্ট্রোলার জেনারেলের দপ্তর থেকে প্রকাশিত হয়েছে।
(CG/CB/AS/
নির্বাচনকমিশন
নির্বাচন কমিশন ভোটগ্রহণ কেন্দ্রে ন্যূনতম সুযোগ-সুবিধার আশ্বাস দিয়েছে
কলকাতা, ২২ মার্চ, ২০১৯
নির্বাচন কমিশন সূত্রে জানা গেছে, ভোটগ্রহণ কেন্দ্রগুলিতে কিছু সুযোগ-সুবিধা থাকবে।
এর মধ্যে রয়েছে – ভিন্নভাবে সক্ষমদের চলাচলের জন্য র্যাম্প, পানীয় জলের ব্যবস্থা, পর্যাপ্ত প্রাথমিক চিকিৎসার সুযোগ-সুবিধা, যথাযথ আলো এবং বিদ্যুতের ব্যবস্থা, শৌচালয় এবং ছাউনি।
এ পর্যন্ত ‘সি-ভিজিল’ অ্যাপের মাধ্যমে ১,৪২৬টি অভিযোগ জমা পড়েছে। এর মধ্যে ৮৮২টি অভিযোগ সত্য এবং এই অভিযোগগুলির বিষয়ে যথাযথ ব্যবস্থা নেওয়া হয়েছে।
SSS/CB/DM
(Visitor Counter : 59
বিজ্ঞানওপ্রযুক্তিমন্ত্রক
লখনউয়ের কেন্দ্রীয় ঔষধ গবেষণা কেন্দ্র,সিডিআরআই- উত্তরপ্রদেশে একটি ফার্মা ক্লাস্টার গঠনের উদ্যোগ নিয়েছে, সে রাজ্যের একটি সংস্থার সাথে নতুন ওষুধ তৈরিতেও চুক্তিবদ্ধ হয়েছে
নতুন দিল্লি, ১১ জুন, ২০২১
লখনউয়ের কেন্দ্রীয় ঔষধ গবেষণা কেন্দ্র উত্তরপ্রদেশে একটি ফার্মা ক্লাস্টার গঠনের উদ্যোগ নিয়েছে এবং এ বিষয়ে তারা সে রাজ্যের বেসরকারি সংস্থা মার্ক ল্যাবরেটরিজ-এর সঙ্গে চুক্তিবদ্ধ হয়েছে। দেশের আরও ১৩ টি রাজ্যে এই সংস্থাটির ক্রিয়া-কলাপ রয়েছে। লখনউয়ের কেন্দ্রীয় ঔষধ গবেষণা কেন্দ্র এবং বেসরকারি এই সংস্থাটি যৌথভাবে একটি ওষুধ উৎপাদন করবে যেটি হৃদযন্ত্র এবং মস্তিষ্কের ত্রুটির চিকিৎসায় ব্যবহার করা যাবে।
ইতিমধ্যেই ওষুধটি নিয়ে প্রথম পর্যায়ের ক্লিনিক্যাল ট্রায়াল দেওয়ার জন্য সংস্থাটি প্রয়োজনীয় অনুমোদন পেয়েছে।
হৃদযন্ত্র অথবা মস্তিষ্কে রক্ত জমাট বেঁধে থ্রম্বোসিস পরিস্থিতির সৃষ্টি হতে পারে। অথবা রক্তনালিতে রক্ত চলাচলে ব্যাঘাত ঘটে অ্যাথেরোস্ক্লেরোসিস হলে রোগীর হার্ট অ্যাটাক অথবা স্ট্রোকের সম্ভাবনা থাকে। রক্তনালিতে যাতে রক্ত জমাট না বাঁধে এবং রক্তের প্রবাহ সঠিক রাখতে নতুন এই ওষুধটি যথেষ্ট কাজে আসবে বলে মনে করা হচ্ছে।
এই ওষুধটির প্রোফাইল্যাকটিক ব্যবহার করোনার চিকিৎসা ক্ষেত্রে কার্যকরী হবে।
লখনউয়ের কেন্দ্রীয় ঔষধ গবেষণা কেন্দ্রের অধিকর্তা অধ্যাপক তাপস কুমার কুন্ডু জানিয়েছেন, বিজ্ঞান ও শিল্প গবেষণা পর্ষদ, সিএসআইআর- কেন্দ্রীয় ঔষধ গবেষণা কেন্দ্র, দেশের একটি প্রাচীন ওষুধ গবেষণা কেন্দ্র। ওষুধ প্রস্তুতকারী সংস্থা সঙ্গে তাদের চুক্তি সম্পাদনের ফলে উত্তরপ্রদেশে ফার্মা ক্লাস্টার গঠনের ক্ষেত্রে ব্যাপক সহায়ক হবে। একটি নতুন অধ্যায়ের সূচনা হবে। এজন্য তিনি কেন্দ্রীয় স্বাস্থ্য ও পরিবার কল্যাণ মন্ত্রী ডাক্তার হর্ষবর্ধন, কেন্দ্রীয় বিজ্ঞান ও শিল্প গবেষণা পর্ষদ, সিএসআইআর- এর মহানির্দেশক শেখর সি মান্ডে এবং উত্তর প্রদেশের মুখ্যমন্ত্রী যোগী আদিত্যনাথের সক্রিয় সহযোগিতার কথা উল্লেখ করেন।
CG/ SB
(Visitor Counter : 153
প্রধানমন্ত্রীরদপ্তর
সপ্তদশ ভারত-আসিয়ান ভার্চুয়াল শীর্ষ সম্মেলনে প্রধানমন্ত্রী ভাষণ
নয়াদিল্লী, ১২ নভেম্বর, ২০২০
নমস্কার,
মাননীয় প্রধানমন্ত্রী নগুয়েন সুওন ফুক,
সুধীবৃন্দ,
প্রতি বছরের মতো এবছর একে অন্যের সঙ্গে হাত ধরে আমরা, আমাদের ঐতিহ্যগত পারিবারিক ছবিটি তুলতে পারলাম না ! কিন্তু এ সত্ত্বেও আমি অত্যন্ত আনন্দিত যে আমরা ভার্চুয়াল মাধ্যমে সকলে মিলিত হয়েছি।
প্রথমেই, আমি আসিয়ানের বর্তমান সভাপতি ভিয়েতনাম এবং আসিয়ানের ভারতের বিষয়ে বর্তমান রাষ্ট্র সমন্বায়ক থাইল্যান্ডের প্রশংসা করছি। কোভিডের সমস্যা সত্ত্বেও আপনারা নিজ নিজ দায়িত্ব অত্যন্ত সুন্দরভাবে পালন করেছেন।
সুধীবৃন্দ,
ভারত এবং আসিয়ানের কৌশলগত অংশীদারিত্ব আমাদের সমভাবে সমৃদ্ধশালী ঐতিহাসিক, ভৌগলিক এবং সাংস্কৃতিক ঐতিহ্যের ওপর ভিত্তি করে গড়ে উঠেছে। আসিয়ান গোষ্ঠী শুরু থেকেই আমাদের ‘অ্যাক্ট ইস্ট নীতি’-র মূল কেন্দ্র।
ভারতের ‘ভারত-প্রশান্ত মহাসাগরীয় উদ্যোগ’ এবং আসিয়ানের ‘আউটলুক অন ইন্দো প্যাসিফিক’-এর মধ্যে যথেষ্ট মিল রয়েছে। আমরা দৃঢ়ভাবে বিশ্বাস করি যে একটি ‘সংযোগশীল ও দায়িত্বশীল আসিয়ান’ এই অঞ্চলের সকলের নিরাপত্তা ও বিকাশের জন্য অত্যন্ত গুরুত্বপূর্ণ।
ভারত এবং আসিয়ানের মধ্যে ব্যক্তিগত, আর্থিক, সামাজিক, ডিজিটাল, অর্থনৈতিক, সামুদ্রিক౼ প্রতিটি ক্ষেত্রে যোগাযোগ বাড়ানোর উদ্যোগ আমাদের সকলের কাছে অগ্রাধিকার পেয়ে আসছে।
বিগত কয়েক বছর ধরে আমরা এইসব ক্ষেত্রে অত্যন্ত কাছাকাছি এসেছি। আমি বিশ্বাস করি আজ আমাদের আলাপ-আলোচনা, যদিও সেটি ভার্চুয়াল মাধ্যমে হচ্ছে, আমাদের মধ্যে দূরত্বকে আরও কম করার বিষয়ে লাভজনক হবে।
আমি আরও একবার আপনাদের সবাইকে আজকের মত-বিনিময়ে অংশ নেওয়ার জন্য ধন্যবাদ জানাই।
স্বাস্থ্যওপরিবারকল্যাণমন্ত্রক
টিকাকরণ সম্পর্কে সঠিক তথ্য প্রকাশ
তামিলনাড়ুতে দোসরা জুন পর্যন্ত ১ কোটির বেশি কোভিড টিকার ডোজ দেওয়া হয়েছে
রাজ্যের কাছে ৭.২৪ লক্ষ টিকার ডোজ এখনও রয়েছে
১৫-৩০ জুনের মধ্যে তামিলনাড়ুর জন্য কেন্দ্র ১৮.৩৬ লক্ষ টিকার ডোজ বিনামূল্যে সরবরাহ করবে
এছাড়াও জুন মাসে ১৮-৪৪ বছর বয়সীদের জন্য ১৬.৮৩ লক্ষ টিকার ডোজ তামিলনাড়ু সংগ্রহ করতে পারবে
নয়াদিল্লী, ৩ জুন, ২০২১
কেন্দ্র সফল টিকাকরণ অভিযানের জন্য ১৬ই জানুয়ারি থেকে সম্পূর্ণ সরকারি উদ্যোগে টিকাকরণ অভিযান শুরু করেছে। রাজ্যগুলি যাতে প্রয়োজনীয় টিকা পায় তারজন্য কেন্দ্র টিকা প্রস্তুতকারী সংস্থাগুলির সঙ্গে যোগাযোগ রেখে চলেছে। পয়লা মে থেকে রাজ্যগুলি সরাসরি টিকা সংগ্রহ করতে পারবে।
এক শ্রেণীর সংবাদ মাধ্যমে বলা হয়েছে তামিলনাড়ুতে টিকার ঘাটতি দেখা দিয়েছে। এই তথ্যগুলি সম্পূর্ণ অসত্য ও ভিত্তিহীন।
দোসরা জুন তামিলনাড়ুতে ১ কোটির বেশি কোভিড টিকার ডোজ দেওয়া হয়েছে। এর মধ্যে ৯৩ লক্ষ ৩০ হাজার ডোজ ব্যবহৃত হয়েছে। বর্তমানে রাজ্যের কাছে ৭ লক্ষ ২৪ হাজার টিকার ডোজ আছে। তামিলনাড়ুকে কেন্দ্রের থেকে বিনামূল্যে যে টিকা দেওয়া হচ্ছে তাতে পয়লা থেকে ১৫ জুনের মধ্যে ৭ লক্ষ ৪৮ হাজার টিকার ডোজ দেওয়া হবে। এছাড়াও ১৮ লক্ষ ৩৬ হাজার ডোজ ১৫-৩০ তারিখের মধ্যে পরবর্তীতে পাঠানো হবে।
কোভিডের টিকার উৎপাদন এবং রাজ্যগুলি কতটা সেই টিকা ব্যবহার করছে তার ওপর ভিত্তি করে সব রাজ্য ও কেন্দ্রশাসিত অঞ্চলকে টিকা দেওয়া হয়। ১৮-৪৪ বছর বয়সীদের টিকা দেওয়ার প্রক্রিয়া শুরু হওয়ার পর তামিলনাড়ুকে জুন মাসের জন্য ১৬ লক্ষ ৮৩ হাজার টিকা দেওয়া হবে।
CG/CB /NS
(Visitor Counter : 146